


REFERAT DE APROBARE
[bookmark: _Hlk9580205]a proiectului de hotărâre privind aprobarea modificării Hotărârii consiliului local al Comunei Șoldanu nr. 5 din 27.01.2022 privind aprobarea unui număr de 25 de posturi de asistenți personali ai persoanelor cu handicap grav pentru anul 2022 la Comuna Șoldanu, Județul Călăraşi

Stimați Consilieri ai Consiliului Local al Comunei Șoldanu
Subsemnatul, Iulian MARIN, Viceprimarul Comunei Șoldanu vu atribuții de primar, 
Văzând:
· Articolul 2 al Hotărârii Consiliului Local al Comunei Șoldanu nr. 5 din 27.01.2022 privind aprobarea unui număr de 25 de posturi de asistenți personali ai persoanelor cu handicap grav pentru anul 2022 la Comuna Șoldanu, Județul Călărași, prin care se prevede că „Persoanele aflate în pensie pentru limită de vârstă, pensie anticipată și pensie de invaliditate nu pot ocupa postul de asistent personal al persoanei cu handicap”.
Având în vedere prevederile:
· Legii asistenței sociale nr.292/2011:
· art. 2 alin. (1) - Sistemul național de asistenta sociala reprezintă ansamblul de instituții, masuri si acțiuni prin care statul, reprezentat de autoritățile administrației publice centrale si locale, precum si societatea civila intervin pentru prevenirea, limitarea sau înlăturarea efectelor temporare ori permanente ale situațiilor care pot genera marginalizarea sau excluziunea sociala a persoanei, familiei, grupurilor ori comunităților,
· art. 3 alin. (2) - Statul, prin autoritățile administrației publice centrale si locale, își asuma responsabilitatea de realizare a masurilor si acțiunilor prevăzute in actele normative privind beneficiile de asistenta sociala si serviciile sociale;
· Legii nr.448/2006 privind protecția și promovarea drepturilor persoanelor cu handicap, cu modificările și completările ulterioare:
· art. 40 alin. (1) - Autoritățile administrației publice locale au obligația sa prevadă in bugetul local sumele necesare din care se suporta salarizarea, precum si celelalte drepturi cuvenite asistentului personal, potrivit legii. Sumele se asigura in proporție de cel mult 90% de la bugetul de stat, din sume defalcate din taxa pe valoarea adăugată, in baza numărului de beneficiari comunicat de unitățile administrativ-teritoriale,
· art. 44 - Autoritățile administrației publice locale prevăzute la art. 43 alin. (2) au obligația:
a) de a angaja si salariza asistentul personal al persoanei cu handicap grav, in condițiile prezentei legi;"
b) de a asigura si garanta plata indemnizației lunare, in cazul in care persoana cu handicap grav sau reprezentantul ei legal a optat pentru aceasta.
· Normelor metodologice privind condițiile de încadrare, drepturile și obligațiile asistentului personal al persoanei cu handicap, modificată și completată, aprobate prin Hotărârea Guvernului nr. 427/2001:
· art. 2 - Poate fi încadrată cu contract individual de muncă în funcția de asistent personal persoana care îndeplinește următoarele condiții:
a) are vârsta minima de 18 ani împliniți;
b) nu a fost condamnată pentru săvârșirea unei infracțiuni care ar face-o incompatibilă cu exercitarea funcției de asistent personal;
c) are capacitate deplină de exercițiu;
d) are o stare de sănătate corespunzătoare, atestată de medicul de familie sau pe baza unui examen medical de specialitate;
e) a absolvit cel puțin cursurile învățământului general obligatoriu, cu excepția rudelor și afinilor până la gradul al IV-lea inclusiv ale persoanei cu handicap grav, precum și a soțului sau soției, după caz; în situații excepționale, la propunerea asistentului social din cadrul aparatului propriu al consiliului local în a cărui raza teritoriala își are domiciliul sau reședința persoana care urmează sa îndeplinească funcția de asistent personal, președintele Autorității Naționale pentru Persoanele cu Handicap poate aproba derogarea de la îndeplinirea condițiilor de studii și în cazul altor persoane decât cele menționate mai sus;
f) semnează un angajament, ca act adițional la contractul individual de muncă, prin care își asumă răspunderea de a realiza integral programul individual de recuperare și integrare socială a persoanei cu handicap grav, în cazul existenței unui astfel de program;
· Ordonanței de urgență a Guvernului nr. 57/2019 privind Codul administrativ, modificată și completată:
· [bookmark: _Hlk93656761]art. 129 alin. (2) lit. d) - Consiliul local exercita atribuții privind gestionarea serviciilor de interes local;
· [bookmark: _Hlk93656780]art. 129 alin. (7) - In exercitarea atribuțiilor prevăzute la alin. (2) lit. d), consiliul local asigura, potrivit competentei sale si in condițiile legii, cadrul necesar pentru furnizarea serviciilor publice de interes local privind:
a) lit. b) - serviciile sociale pentru protecția copilului, a persoanelor cu handicap, a persoanelor vârstnice, a familiei si a altor persoane sau grupuri aflate in nevoie sociala 
b) lit. p) - activitățile de administrație social-comunitara.
Constatând că nu există prevederi legale incidente care să limiteze încadrarea în postul de asistent personal al persoanei cu handicap grav sau accentuat a persoanelor aflate în pensie pentru limită de vârstă, pensie anticipată și pensie de invaliditate.
Respectând prevederile art. Legii nr. 24/2000 privind normele de tehnică legislativă pentru elaborarea actelor normative, rerepublicată, cu modificările și completările ulterioare:
· 47 alin. (4) - În cazul actelor normative care au ca obiect modificări sau completări ale altor acte normative, articolele se numerotează cu cifre române, păstrându-se numerotarea cu cifre arabe pentru textele modificate sau completate.; 
· art. 58 - (1) - După intrarea în vigoare a unui act normativ, pe durata existenței acestuia pot interveni diferite evenimente legislative, cum sunt: modificarea, completarea, abrogarea, republicarea, suspendarea sau altele asemenea.
(2) În situații temeinic justificate, prin excepție de la prevederile alin. (1), actele normative de importanță și complexitate deosebită pot fi modificate, completate sau, după caz, abrogate de autoritatea emitentă și în perioada cuprinsă între data publicării în Monitorul Oficial al României, Partea I, și data prevăzută pentru intrarea lor în vigoare, cu condiția ca intervențiile propuse să între în vigoare la aceeași dată cu actul normativ supus evenimentului legislativ.
(3) Evenimentele legislative pot fi dispuse prin acte normative ulterioare de același nivel sau de nivel superior, având ca obiect exclusiv evenimentul respectiv, dar și prin alte acte normative ulterioare care, în principal, reglementează o anumită problematică, iar ca măsură conexă dispun asemenea evenimente pentru a asigura corelarea celor două acte normative interferente;
· art. 59 - (1) - Modificarea unui act normativ constă în schimbarea expresă a textului unora sau mai multor articole ori alineate ale acestuia și în redarea lor într-o nouă formulare.
(2) Pentru exprimarea normativă a intenției de modificare a unui act normativ se nominalizează expres textul vizat, cu toate elementele de identificare necesare, iar dispoziția propriu-zisă se formulează utilizându-se sintagma "se modifică și va avea următorul cuprins:", urmată de redarea noului text.
(3) Procedeul de a se menționa generic, în finalul unui act normativ, că un alt act normativ conex sau texte din acel act "se modifică corespunzător" trebuie evitat. De asemenea, nu se utilizează, pentru a exprima o modificare, redarea doar a unor fragmente ori sintagme dintr-un text. Modificarea trebuie să cuprindă în întregime textul vizat, cuprins în articol, alineat sau în elementul marcat al unei enumerări;
· art. 61 - (1) Modificarea sau completarea unui act normativ este admisă numai dacă nu se afectează concepția generală ori caracterul unitar al acelui act sau dacă nu privește întreaga ori cea mai mare parte a reglementării în cauză; în caz contrar actul se înlocuiește cu o nouă reglementare, urmând să fie în întregime abrogat.
(2) Prevederile modificate sau care completează actul normativ trebuie să se integreze armonios în actul supus modificării ori completării, asigurându-se unitatea de stil și de terminologie, precum și succesiunea normală a articolelor.
[bookmark: _Hlk93656873]Față de elementele prezentate, în temeiul art. 136 alin. (1) coroborate art. 139 alin. (1) și alin. (2) lit. a) și art. 196 alin. (1) lit. a) teza întâi din Ordonanța de urgență a Guvernului nr. 57/2019 privind Codul Administrativ, vă trimit spre competentă analiză și aprobare Proiectul înregistrat în Registrul special pentru evidența proiectelor de hotărâre ale Consiliului Local al Comunei Șoldanu cu nr. 50 din  14.07.2022 și vă propun adoptarea unei hotărâri privind aprobarea modificării Hotărârii consiliului local al Comunei Șoldanu nr. 5 din 27.01.2022 privind aprobarea unui număr de 25 de posturi de asistenți personali ai persoanelor cu handicap grav pentru anul 2022 la Comuna Șoldanu, Județul Călăraşi, în forma conținută în Proiectul de hotărâre.

p. PRIMARUL COMUNEI ȘOLDANU
Viceprimarul Comunei Șoldanu cu atribuții de primar,
        Iulian MARIN
